b'\n_START_ARTICLE_\nTooma Sookatsejaam\n_START_PARAGRAPH_\nTooma Sookatsejaam on soode ja rohumaade uurimiseks rajatud uurimisbaas J\xc3\xb5gevamaal._NEWLINE_Sookatsejaama asutas Balti Sooparanduse Selts, esimeheks oli K\xc3\xa4rde m\xc3\xb5isa omanik V. von Stackelberg. Selts ostis 1910. aastal Tooma talu sookatsejaama jaoks. Lisaks osteti 1914. aastal naabertalu Kubja maad. aastatel 1910\xe2\x80\x931938 ehitati rida kahekorruselisi puumaju, millest kujunes Tooma k\xc3\xbcla._NEWLINE_Katsejaama esimene juhataja oli dr. A. Vegesack ja botaanik Heinrich Precht._NEWLINE_Alates 1921. aastast oli Eestimaa Sooparanduse Seltsi Tooma Sookatsejaama juhatajaks Leo Rinne. _NEWLINE_1938. aastal oli sookatsejaama pindala 310 ha, 1950ndail kasvas see 1150 hektarini._NEWLINE_Aastail 1923\xe2\x80\x931939 t\xc3\xb6\xc3\xb6tas suviti botaanikuna Tooma Sookatsejaamas Paul Thomson._NEWLINE_1956. aastal sai nimeks Eesti Maaviljeluse ja Maaparanduse Teadusliku Uurimise Instituudi Tooma Katsebaas.'